钦定古今图书集成/明伦汇编/闺媛典/第036卷 > 江茂嵩妻俞氏
## 钦定古今图书集成/明伦汇编/闺媛典/第036卷 > 江茂嵩妻俞氏

按《婺源县志》：“俞氏名德凤，江湾江茂嵩妻。嵩事母滕
孝，夺于治生，长客外，逐什一利，俞朝夕左右奉菽水，
有不给，脱簪珥佐之。滕抱危疾，药不效，脾弱，一切饮
食不化，俞日夜叩北斗，愿以身代。夜梦神人示唐母
乳姑图，氏遂以乳乳姑，两月而甦。滕喜拊俞祝曰：‘若
以乳生我，愿若有妇如汝然’。俞以是困惫骨立，病革”，
滕忧甚。俞曰：“姑寿而康，予又何惜焉。”越日俞死。其后
人骎骎昌炽，以为孝德之报云。